Kurganets-25

Kurganets-25 (GABTU indeksi - obyekt 695) - Rostex davlat korporatsiyasi tomonidan ishlab chiqilgan istiqbolli o'rta gusenitsali platforma hisoblanadi. Platformani ishlab chiqishda shuningdek,  "Burevestnik"  Markaziy tadqiqot instituti ham ishtirok etgan. Platforma modul printsipi asosda ishlab chiqilgan bo'lib, uning asosida ushbu zirhli texnikani ishlab chiqarish va taʼmirlashni oson va tezroq qiladi. 2015-yildan eksperimental harbiy amaliyot uchun ishlab chiqarish, 2017-yildan esa ommaviy ishlab chiqarishni boshlangan.

Maqsad 
Kurganets-25 - universal gusenitsali platforma bo'lib, uning asosida piyoda jangovar mashinasi (GABTU Indeksi - Obyekt 695), gusenitsali zirhli transportyor (GABTU Index - Obyekt 693) va 125 mm tank quroli bilan harakatlanuvchi tankga qarshi o'zi yurar moslamasini yasash rejalashtirilgan.  Hozirda Rossiya armiyasida xizmat qilayotgan mavjud piyoda jangovar transport (BMP) vositalarini almashtirish uchun mo'ljallangan.

Konstruktsiya 
Platformaning dvigatel bo'limi korpus oldida joylashgan va mashinaning kompanovkasini yaxshilash uchun o'ngga siljitilgan. Desant qo'shinlarini tushirish uchun qo'shimcha eshikli appareldan foydalaniladi. Mashinaning massasi taxminan 25 tonnani tashkil qiladi. Metall zirh elementlari minoradagi faol himoya kompleksini to'ldiradi. O'q-dorilar va qurollar desantchilar va ekipajdan ajratilgan .

Ekipaj uch kishidan iborat. Harbiy bo'linma sakkiz kishiga mo'ljallangan.

Podveska gidropnevmatik bo'lib, klirens o'zgaruvchanligi 100 dan 500 mm gacha.

BMD va BMP platformalari masofadan boshqariladigan universal jangovar modul " Bumerang-BM " bilan jihozlangan bo'lib, 30 mm 2A42 avtomatik to'p bilan selektiv o'q-dorilar (500 o'q-dorilar), 7,62 mm PKTM pulemyot (2000 o'q-dorilar) ikkita qo'sh ATGM " Kornet " ishga tushirish moslamasi bilan jihozlangan. Avtomatik granata otish moslamasi yoʻq. Jangovar modulning harakati kompyuter tomonidan boshqariladigan elektr motorlar bilan boshqariladi. Jangovar modulni boshqaruvchi (наводчик) va mashina komandiri boshqarishi mumkin. Universal jangovar modul robotlashtirish tufayli nishonni kuzatib borishi va obyekt yo'q qilinmaguncha mustaqil ravishda o'q uzishi mumkin, operator unga faqat nishonni ko'rsatishi kerak, shundan so'ng kompyuter uni o'zi kuzatishni boshlaydi.

Mashina atrof-muhit uchun kuzatuv kameralari bilan ham jihozlangan. Orqa eshikda AK avtomati uchun teshik bor.

Harbiy-tajribaviy ishlatilishi 
2015-yildan beri harbiy-tajribaviy amaliyot uchun mashina partiyalari yuborilmoqda. Kamchilik sifatida harbiylar mashinaning yuqori profilini aytishdi. Kurganets profili balandligi bo'yicha G'arbiy hamkasblari bilan taxminan bir xil bo'lishiga qaramay ( M2 Bradley- dan 48 mm balandroq va nemis Puma- dan 58 mm pastroq), shuningdek, zirh qalinligi ularga teng bo'lgan boʻlganligidan, rus harbiylari anʼanaviy ravishda past profilli transport vositalarini afzal ko'rishadi va uni "granatomyotning orzusi" deb ataydilar.

Uning bazasidagi mashinalar 

 Zirhli transportyor (GABTU indeksi - Obyekt 693 );
 Piyoda jangovar mashinasi BMP (GABTU indeksi - Obyekt 695).
 Zirhli transportyor (BTR) "Obyekt 693"
; BMP "Obyekt 695"

Manbalar 

Rossiya BMPlari
Tanklar